
Az Európai Parlament,
–	tekintettel a Bizottság Tanácshoz intézett javaslatára (COM(2023)0064),
–	tekintettel az Európai Unió működéséről szóló szerződés 2. cikkének (1) bekezdésére és 81. cikkének (3) bekezdésére, amelyeknek megfelelően a Tanács konzultált a Parlamenttel (C9-0026/2023),
–	tekintettel eljárási szabályzata 82. cikkére,
–	tekintettel a Jogi Bizottság jelentésére (A9-0355/2023),
1.	jóváhagyja a Bizottság javaslatát annak módosított formájában;
2.	felkéri a Bizottságot, hogy ennek megfelelően módosítsa javaslatát, az Európai Unió működéséről szóló szerződés 293. cikke (2) bekezdésének megfelelően;
3.	felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;
4.	felkéri a Tanácsot a Parlamenttel való újbóli konzultációra, ha lényegesen módosítani kívánja a Bizottság javaslatát;
5.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

Módosítás		1
Határozatra irányuló javaslat
2 preambulumbekezdés
	

	A Bizottság által javasolt szöveg
	Módosítás

	(2)	Franciaország információkat szolgáltatott arról, hogy a Franciaország és Algéria közötti kivételes gazdasági, kulturális, történelmi, társadalmi és politikai kapcsolatok miatt különleges érdeke fűződik a Bizottságnak továbbított megállapodástervezet megtárgyalásához.
	(2)	Franciaország információkat szolgáltatott arról, hogy a Franciaország és Algéria közötti kivételes gazdasági, kulturális, történelmi, társadalmi és politikai kapcsolatok miatt Franciaországnak különleges érdeke fűződik ahhoz, hogy Algériával kétoldalú megállapodásról tárgyaljon, amelynek tervezetét továbbították a Bizottságnak.



Módosítás		2
Határozatra irányuló javaslat
8 preambulumbekezdés
	

	A Bizottság által javasolt szöveg
	Módosítás

	(8)	A Franciaország és Algéria közötti megállapodástervezetben tárgyalt kérdések többsége érinti az uniós vívmányokat, különösen a családjogi kérdésekre vonatkozó uniós jogszabályokat. Következésképpen az ilyen nemzetközi kötelezettségvállalások tárgyát képező kérdések az Unió kizárólagos külső hatáskörébe tartoznak. A tagállamok csak akkor tárgyalhatnak meg vagy vállalhatnak ilyen kötelezettségeket, ha erre az Unió az Európai Unió működéséről szóló szerződés (EUMSZ) 81. cikkének (3) bekezdésében foglalt anyagi jogalappal összefüggésben értelmezett 2. cikkének (1) bekezdésével összhangban felhatalmazást adott.
	(8)	A Franciaország és Algéria közötti megállapodástervezetben tárgyalandó kérdések némelyike érinti a családjogi kérdésekre vonatkozó releváns uniós vívmányokat. Következésképpen az ilyen nemzetközi kötelezettségvállalások tárgyát képező kérdések az Unió kizárólagos külső hatáskörébe tartoznak. A tagállamok csak akkor tárgyalhatnak meg vagy vállalhatnak ilyen kötelezettségeket, ha erre az uniós jogalkotótól az Európai Unió működéséről szóló szerződés (EUMSZ) 2. cikkének (1) bekezdésével összhangban felhatalmazást kaptak az uniós jogalkotótól, az EUMSZ 81. cikkének (3) bekezdésében foglalt jogalkotási eljárásnak megfelelően.



Módosítás		3
Határozatra irányuló javaslat
1 cikk – 1 bekezdés – 1 franciabekezdés
	

	A Bizottság által javasolt szöveg
	Módosítás

	—	tájékoztatja Algériát, hogy az Európai Bizottság megfigyelőként részt vesz a tárgyalásokon és tájékoztatást kap a tárgyalások különböző szakaszaiban elért előrehaladásról és eredményekről;
	—	tájékoztatja Algériát, hogy az Európai Bizottság megfigyelőként részt vehet a tárgyalásokon, és tájékoztatást fog kapni a tárgyalások különböző szakaszaiban elért előrehaladásról és eredményekről;



Módosítás		4
Határozatra irányuló javaslat
1 cikk – 1 bekezdés – 2 franciabekezdés
	

	A Bizottság által javasolt szöveg
	Módosítás

	—	ösztönzi Algériát, hogy vegye fontolóra a Hágai Nemzetközi Magánjogi Konferencia által kidolgozott, családjogi kérdésekre vonatkozó alapvető egyezményekhez való csatlakozást, és kezdje meg azon okok alapos elemzését, amelyek ebben eddig megakadályozták Algériát;
	—	ösztönzi Algériát, hogy vegye fontolóra a Hágai Nemzetközi Magánjogi Konferencia által kidolgozott, családjogi kérdésekre vonatkozó alapvető egyezményekhez való csatlakozást, és kezdje meg a legmegfelelőbb eszközök elemzését, amelyekkel megszüntethetők azok az akadályok, amelyek eddig megakadályozták Algéria csatlakozását;



Módosítás		5
Határozatra irányuló javaslat
1 cikk – 1 bekezdés – 3 franciabekezdés
	

	A Bizottság által javasolt szöveg
	Módosítás

	—	tájékoztatja Algériát, hogy a tárgyalások lezárását követően az Európai Unió Tanácsának felhatalmazására van szükség ahhoz, hogy a felek megköthessék a megállapodást;
	—	tájékoztatja Algériát, hogy a tárgyalások lezárását követően az Európai Unió Tanácsának felhatalmazására van szükség ahhoz, hogy Franciaország megköthesse a megállapodást;



Módosítás		6
Határozatra irányuló javaslat
1 cikk – 1 bekezdés – 4 franciabekezdés
	

	A Bizottság által javasolt szöveg
	Módosítás

	—	tájékoztatja Algériát arról, hogy az Európai Unió Tanácsának a megállapodás megkötésére a Bizottság javaslata alapján adott felhatalmazása időben (például öt évre) korlátozhatja a megállapodás hatályát, és azt követően esetleg felül kell vizsgálni a megállapodást;
	—	tájékoztatja Algériát arról, hogy az Európai Unió Tanácsának a megállapodás megkötésére a Bizottság javaslata alapján adott felhatalmazása időben korlátozott hatályúvá teheti a megállapodást, esetleg hallgatólagos meghosszabbítási rendszerrel, amit a megállapodás megkötéséről szóló európai parlamenti és tanácsi határozatban jelezni kell;



Módosítás		7
Határozatra irányuló javaslat
1 cikk – 1 bekezdés – 4 a franciabekezdés (új)
	

	A Bizottság által javasolt szöveg
	Módosítás

	
	–	beilleszt egy olyan rendelkezést, amely lehetővé teszi a megállapodás teljes vagy részleges felmondását vagy a megállapodás vonatkozó rendelkezéseinek közvetlen felváltását abban az esetben, ha egyrészről az Unió vagy az Unió és tagállamai, másrészről Algéria között újabb megállapodás jön létre, vagy Algéria csatlakozik a vonatkozó Hágai Egyezményekhez;



Módosítás		8
Határozatra irányuló javaslat
1 cikk – 1 bekezdés – 5 franciabekezdés
	

	A Bizottság által javasolt szöveg
	Módosítás

	—	beilleszt egy olyan rendelkezést, amely szerint az e megállapodás alapján Franciaországban elismert határozatok a későbbiekben nem továbbíthatók más uniós tagállamokba;
	—	beilleszt egy olyan rendelkezést, amely szerint az e megállapodás alapján Franciaországban elismert határozatok az uniós jog szerint a későbbiekben nem továbbíthatók más uniós tagállamokba;



Módosítás		9
Határozatra irányuló javaslat
1 cikk – 1 bekezdés – 6 franciabekezdés
	

	A Bizottság által javasolt szöveg
	Módosítás

	—	biztosítja, hogy az iratok kézbesítésének megtagadásához való jogra vonatkozó rendelkezések összhangban legyenek az iratkézbesítésről szóló átdolgozott rendelet 12. cikke (3) bekezdésének rendelkezéseivel, amelynek értelmében a címzett akár a kézbesítés alkalmával, akár a kézbesítés időpontjától számított két héten belül megtagadhatja az irat átvételét;
	—	biztosítja, hogy az Algériával megtárgyalt megállapodás rendelkezései megfeleljenek a vonatkozó uniós vívmányoknak és a Hágai Egyezményeknek;

